12. ข้อมูลอื่นที่เกี่ยวข้อง

ข้อมูลที่เกี่ยวข้องกับการออกใบสำคัญแสดงสิทธิอนุพันธ์

บริษัทหลักทรัพย์ เอเซีย พลัส จำกัด (มหาชน)
ได้เริ่มออกและเสนอขายใบสำคัญแสดงสิทธิอนุพันธ์เป็นครั้งแรกเมื่อวันที่ 18 มีนาคม 2553
นับเป็นบริษัทหลักทรัพย์ที่สองที่ออกเสนอขายผลิตภัณฑ์ดังกล่าว โดยในปี 2553
บริษัทได้ออกและเสนอขายใบสำคัญแสดงสิทธิอนุพันธ์ประเภทสิทธิในการซื้อจำนวนทั้งสิ้น 6 รุ่น
และในปี 2554 จำนวนทั้งสิ้น 52 รุ่น แบ่งเป็นใบสำคัญแสดงสิทธิอนุพันธ์ประเภทสิทธิในการซื้อ
จำนวน 47 รุ่น และประเภทสิทธิในการขาย 5 รุ่น ข้อมูลที่เกี่ยวข้องของใบสำคัญแสดงสิทธิอนุพันธ์
มีดังนี้

12.1 ผู้ออกใบสำคัญแสดงสิทธิอนุพันธ์

1. การจัดอันดับความน่าเชื่อถือ

บริษัทฟิทช์ เรทติ้งส์ (ประเทศไทย) จำกัด (ฟิทช์ เรทติ้งส์) ประกาศเมื่อวันที่ 15 ธันวาคม 2553
คงอันดับเครดิตของบริษัท ดังนี้

-   อันดับเครดิตภายในประเทศระยะยาวของบริษัท ที่ “A-(tha)”
    แนวโน้มอันดับเครดิตมีเสถียรภาพ และ

-   อันดับเครดิตระยะสั้นภายในประเทศที่ “F2(tha)”

อันดับเครดิตดังกล่าวสะท้อนถึงเครือข่ายในการดำเนินธุรกิจหลักทรัพย์ของบริษัทที่แข็งแกร่ง
รวมทั้งเงินกองทุนที่มั่นคงและสภาพคล่องซึ่งอยู่ในระดับที่ดี

ความหมายของอันดับเครดิตและสัญลักษณ์

การจัดอันดับเครดิตของฟิทช์ เรทติ้งส์ เป็นการจัดอันดับเครดิตภายในประเทศ
เพื่อวัดระดับความน่าเชื่อถือในเชิงเปรียบเทียบกันระหว่างองค์กรในประเทศนั้น ๆ
โดยอันดับเครดิตขององค์กรที่ดีที่สุดของประเทศได้จัดไว้ที่ระดับ ‘AAA’
และการจัดอันดับเครดิตอื่นในประเทศ จะเป็นการเปรียบเทียบความเสี่ยงกับองค์กรที่ดีที่สุดนี้เท่านั้น
นอกจากนี้จะมีสัญลักษณ์ที่กำหนดไว้ต่อท้ายจากอันดับเครดิตสำหรับแต่ละประเทศนั้น ๆ เช่น ‘AAA
(tha)’

-   อันดับเครดิตภายในประเทศระยะยาวสำหรับประเทศไทย

  ฟิทช์ เรทติ้งส์
  ใช้สัญลักษณ์ตัวอักษรแสดงผลการจัดอันดับเครดิตภายในประเทศระยะยาวสำหรับประเทศไทย
  จำนวน 10 อันดับ โดยเริ่มจาก ‘AAA(tha)’ ซึ่งเป็นอันดับเครดิตสูงสุด และ ‘D(tha)’
  เป็นอันดับต่ำสุด โดยสัญลักษณ์ ‘A(tha)’ มีความหมายดังนี้

  ‘A(tha)’
  มีความเสี่ยงของการผิดนัดชำระหนี้ที่ต่ำเมื่อเปรียบเทียบกับผู้ออกตราสารหนี้หรือตัวตราสารหนี้อื่น
  ๆ ในประเทศไทย อย่างไรก็ตาม การเปลี่ยนแปลงของสถานการณ์หรือสภาพทางเศรษฐกิจ
  อาจมีผลกระทบต่อความสามารถในการชำระหนี้ได้ตรงตามกำหนดของตราสารทางการเงินเหล่านี้มากกว่าตราสารอื่นที่ได้รับการจัดอันดับเครดิตที่สูงกว่า

-   อันดับเครดิตภายในประเทศระยะสั้นสำหรับประเทศไทย

  ฟิทช์ เรทติ้งส์
  ใช้สัญลักษณ์ตัวอักษรแสดงผลการจัดอันดับเครดิตภายในประเทศระยะสั้นสำหรับประเทศไทย
  จำนวน 6 อันดับ โดยเริ่มจาก ‘F1(tha)’ ซึ่งเป็นอันดับเครดิตสูงสุด และ ‘D(tha)’
  เป็นอันดับต่ำสุด โดยสัญลักษณ์ ‘F2(tha)’ มีความหมายดังนี้

  ‘F2(tha)’
  มีระดับความสามารถในการชำระหนี้ได้ตรงตามกำหนดเวลาตามข้อผูกพันทางการเงินในระดับที่น่าดี
  เมื่อเปรียบเทียบกับผู้ออกตราสารหนี้หรือตัวตราสารหนี้อื่น ๆ ในประเทศไทย อย่างไรก็ตาม
  ระดับของความน่าเชื่อถือดังกล่าว ยังไม่อาจเทียบเท่ากับกรณีที่ได้รับการจัดอันดับเครดิตที่สูงกว่า

  หมายเหตุ เครื่องหมาย (+) หรือ (-)
  อาจจะถูกระบุไว้เพิ่มเติมต่อจากอันดับเครดิตเพื่อแสดงถึงสถานะเปรียบเทียบภายในอันดับเครดิตขั้นหลัก
  โดยจะไม่ใช้สำหรับอันดับเครดิตภายในประเทศระยะยาว ‘AAA(tha)’ หรืออันดับที่ต่ำกว่า
  ‘CCC(tha)’ และจะไม่ใช้สำหรับอันดับเครดิตภายในประเทศระยะสั้นยกเว้นระดับ ‘F1(tha)’

2. ปัจจัยความเสี่ยง

นักลงทุนอาจมีความเสี่ยงที่เกิดขึ้นจากการลงทุนในใบสำคัญแสดงสิทธิอนุพันธ์ ซึ่งความเสี่ยงดังกล่าว
สามารถแบ่งได้เป็น

2.1 ความเสี่ยงด้านราคาของใบสำคัญแสดงสิทธิอนุพันธ์ (Market Risk)

ราคาของใบสำคัญแสดงสิทธิอนุพันธ์ อาจมีการเปลี่ยนแปลงขึ้น-ลงอย่างรวดเร็ว
ทำให้นักลงทุนมีความเสี่ยงในการขาดทุนสูงสุดเท่ากับจำนวนเงินลงทุนทั้งหมดจากการซื้อและถือครองใบสำคัญแสดงสิทธิอนุพันธ์
เนื่องจากปัจจัยหลายประการ ได้แก่

-   ราคาซื้อขายของใบสำคัญแสดงสิทธิอนุพันธ์

  ราคาซื้อขายของใบสำคัญแสดงสิทธิอนุพันธ์อาจเปลี่ยนแปลงได้ตามอุปสงค์และอุปทานของตลาด
  จากการซื้อหรือขายตามกลยุทธ์การลงทุนที่นักลงทุนได้พิจารณาไว้
  ทำให้ราคาใบสำคัญแสดงสิทธิอนุพันธ์ปรับตัวสูงขึ้นหรือลดลงอย่างรวดเร็ว

-   ปัจจัยที่มีผลต่อราคาของใบสำคัญแสดงสิทธิอนุพันธ์ตามทฤษฎี Black&Schole’s model

  ตามทฤษฎี Black&Schole’s Model มีปัจจัยที่มีผลต่อราคาของใบสำคัญแสดงสิทธิอนุพันธ์ ดังนี้

  1. ราคาของหุ้นอ้างอิง

-   เมื่อราคาของหุ้นอ้างอิงเพิ่มขึ้น

  ราคาคอลวอร์แรนต์จะเพิ่มขึ้น ราคาพุทวอร์แรนต์จะลดลง

-   เมื่อราคาของหุ้นอ้างอิงลดลง

  ราคาคอลวอร์แรนต์จะลดลง ราคาพุทวอร์แรนต์จะเพิ่มขึ้น

  2. ราคาใช้สิทธิ

-   เมื่อราคาใช้สิทธิเพิ่มขึ้น

  ราคาคอลวอร์แรนต์จะลดลง ราคาพุทวอร์แรนต์จะเพิ่มขึ้น

-   เมื่อราคาใช้สิทธิลดลง

  ราคาคอลวอร์แรนต์จะเพิ่มขึ้น ราคาพุทวอร์แรนต์จะลดลง

  3. อายุคงเหลือของใบสำคัญแสดงสิทธิอนุพันธ์

-   เมื่ออายุคงเหลือของใบสำคัญแสดงสิทธิอนุพันธ์ลดลง

  ราคาคอลวอร์แรนต์และพุทวอร์แรนต์จะลดลงโดยส่วนใหญ่

  4. ความผันผวนของราคาหุ้นอ้างอิง

-   เมื่อความผันผวนของหุ้นอ้างอิงเพิ่มขึ้น

  ราคาคอลวอร์แรนต์และพุทวอร์แรนต์จะเพิ่มขึ้นเป็นส่วนใหญ่

-   เมื่อความผันผวนของหุ้นอ้างอิงลดลง

  ราคาคอลวอร์แรนต์และพุทวอร์แรนต์จะลดลงเป็นส่วนใหญ่

  5. อัตราดอกเบี้ย

-   เมื่ออัตราดอกเบี้ยเพิ่มสูงขึ้น

  ราคาคอลวอร์แรนต์จะสูงขึ้น ราคาพุทวอร์แรนต์จะลดลง

-   เมื่ออัตราดอกเบี้ยลดลง

  ราคาคอลวอร์แรนต์จะลดลง ราคาพุทวอร์แรนต์จะสูงขึ้น

  6. อัตราเงินปันผลของหุ้นอ้างอิง

-   เมื่ออัตราเงินปันผลสูงขึ้น

  ราคาคอลวอร์แรนต์จะลดลง ราคาพุทวอร์แรนต์จะเพิ่มขึ้น

-   เมื่ออัตราเงินปันผลลดลง

  ราคาคอลวอร์แรนต์จะเพิ่มขึ้น ราคาพุทวอร์แรนต์จะลดลง

  ทั้งนี้ ผลกระทบจากการเปลี่ยนแปลงปัจจัยดังกล่าวต่อราคาของใบสำคัญแสดงสิทธิอนุพันธ์
  จะแตกต่างกันขึ้นอยู่กับประเภทของใบสำคัญแสดงสิทธิอนุพันธ์
  ซึ่งนักลงทุนควรศึกษาและทำความเข้าใจถึงความเสี่ยงของการเปลี่ยนแปลงปัจจัยต่างๆ
  จากข้อมูลใบสำคัญแสดงสิทธิอนุพันธ์ แต่ละรุ่น (แบบ 69-DW-ข้อมูลเฉพาะรุ่น)
  เพิ่มเติมก่อนการตัดสินใจลงทุน

-   การถูกระงับ หรือ หยุดการซื้อขายใบสำคัญแสดงสิทธิอนุพันธ์ หรือ หุ้นอ้างอิง

  การถูกระงับซื้อขาย หรือหยุดส่งคำสั่งซื้อขาย (โดยการขึ้นเครื่องหมาย Suspension (SP)
  หรือ Halt (H)
  ของหุ้นอ้างอิงจะทำให้นักลงทุนไม่สามารถซื้อขายใบสำคัญแสดงสิทธิอนุพันธ์นั้นในช่วงเวลาเดียวกันได้

-   การปรับสิทธิในใบสำคัญแสดงสิทธิอนุพันธ์

  บริษัทจะมีการปรับสิทธิ เมื่อมีเหตุการณ์ดังนี้ คือ

  1) เมื่อบริษัทที่ออกหุ้นอ้างอิงมีการจัดสรรหุ้นใหม่ให้แก่ผู้ถือหุ้นเดิมหรือมีการเพิ่มทุน

  2) เมื่อมีการจ่ายหุ้นปันผล

  3) เมื่อมีการแยกหรือรวมหุ้น

  4) เหตุการณ์อื่นใดตามที่ระบุไว้ในข้อกำหนดสิทธิของใบสำคัญแสดงสิทธิอนุพันธ์

  ทั้งนี้ วิธีการปรับสิทธิในใบสำคัญแสดงสิทธิอนุพันธ์
  ให้เป็นไปตามข้อกำหนดสิทธิของใบสำคัญแสดงสิทธิอนุพันธ์นั้นๆ ตามข้อมูลที่ระบุในไว้แบบ
  69-DW-ข้อมูลเฉพาะรุ่น เพื่อให้มีความเหมาะสมกับสภาพตลาด และสถานการณ์ที่เกี่ยวข้อง

2.2 ความเสี่ยงด้านสภาพคล่อง (Liquidity Risk)

หมายรวมถึงสภาพคล่องของการซื้อขายใบสำคัญแสดงสิทธิอนุพันธ์
และสภาพคล่องของการซื้อขายหุ้นอ้างอิงอาจมีไม่เพียงพอในบางช่วงเวลา
ใบสำคัญแสดงสิทธิอนุพันธ์อาจไม่มีสภาพคล่องเพียงพอ
หรือผู้ดูแลสภาพคล่องไม่สามารถปฏิบัติหน้าที่ได้เนื่องจากข้อยกเว้นและเหตุขัดข้องตามที่ระบุไว้ในแบบแสดงรายการข้อมูล
ดังนั้น นักลงทุนจะต้องศึกษาถึงกฎระเบียบ เงื่อนไข และข้อกำหนดของผู้ดูแลสภาพคล่อง (Market
Maker) อย่างละเอียดก่อนการลงทุน

  2.3 ความเสี่ยงด้านผู้ออกใบสำคัญแสดงสิทธิอนุพันธ์ (Credit Risk)

ผู้ออกใบสำคัญแสดงสิทธิอนุพันธ์ ถือเป็นอีกความเสี่ยงหนึ่งที่นักลงทุนต้องให้ความสนใจ
โดยนักลงทุนอาจศึกษาข้อมูลคุณสมบัติของผู้ที่สามารถออกใบสำคัญแสดงสิทธิอนุพันธ์จากหน่วยงานที่เกี่ยวข้อง
พร้อมทั้งศึกษาฐานะทางการเงินของบริษัท อันดับความน่าเชื่อถือ และผลการดำเนินงานที่ผ่านมา
เพื่อสร้างความมั่นใจในการลงทุนในใบสำคัญแสดงสิทธิอนุพันธ์ของผู้ออกรายนั้น ๆ
เป็นการป้องกันความเสี่ยงจากการผิดนัดชำระหนี้จากการลงทุน ทั้งนี้
นักลงทุนสามารถศึกษาข้อมูลของผู้ออกได้จากแบบ 69-DW-ข้อมูลหลัก
ซึ่งจะมีการปรับปรุงให้เป็นปัจจุบันอยู่เสมอ

  2.4 ความเสี่ยงด้านการชำระราคา (Operational Risk)

นักลงทุนอาจมีความเสี่ยงจากขั้นตอนการปฏิบัติงาน การส่งคำสั่งผิดพลาด
การเกิดปัญหาขัดข้องของระบบงาน และระบบเทคโนโลยีสารสนเทศ
ซึ่งอาจก่อให้เกิดปัญหาความล่าช้าในการชำระราคา
หรือความเสียหายจากการซื้อขายใบสำคัญแสดงสิทธิอนุพันธ์นั้น

  2.5 ความเสี่ยงที่เกี่ยวข้องกับบริษัทผู้ออกหุ้นอ้างอิง

ในกรณีที่ใบสำคัญแสดงสิทธิอนุพันธ์อ้างอิงกับหุ้น อาจเกิดเหตุการณ์ที่กระทำโดยบริษัทผู้ออกหุ้นอ้างอิง
(“บริษัทอ้างอิง”) ซึ่งมีผลทำให้ใบสำคัญแสดงสิทธิอนุพันธ์มีการเปลี่ยนแปลงราคา วันครบกำหนดอายุ
อัตราใช้สิทธิ และราคาใช้สิทธิ และ/หรือเงื่อนไขอื่นที่เกี่ยวข้อง เหตุการณ์ดังกล่าวได้แก่

1.  การจัดสรรหุ้นใหม่ให้แก่ผู้ถือหุ้นเดิมของบริษัทอ้างอิง

2.  การจ่ายเงินปันผล

3.  การจ่ายหุ้นปันผล

4.  การแบ่งหรือรวมหุ้น

5.  การควบรวมกิจการ

6.  การเพิกถอนหุ้นอ้างอิงออกจากการเป็นหลักทรัพย์จดทะเบียนในตลาดหลักทรัพย์

7.  การถูกระงับ หรือหยุดซื้อขายหุ้นอ้างอิง อันเนื่องมาจากเหตุการณ์ที่ไม่ได้คาดการณ์ล่วงหน้า

8.  การชำระบัญชีของบริษัทอ้างอิง

เหตุการณ์ในข้อ 1, 2, 3, 4 และ 5
อาจส่งผลให้ผู้ออกต้องมีการปรับสิทธิในใบสำคัญแสดงสิทธิอนุพันธ์
โดยรายละเอียดการปรับสิทธิจะกล่าวไว้ในข้อกำหนดสิทธิของใบสำคัญแสดงสิทธิอนุพันธ์แต่ละรุ่น

เหตุการณ์ในข้อ 6
หากเกิดการเพิกถอนหุ้นอ้างอิงออกจากการเป็นหลักทรัพย์จดทะเบียนในตลาดหลักทรัพย์ก่อนวันครบกำหนดอายุของใบสำคัญแสดงสิทธิอนุพันธ์
จะส่งผลให้อายุที่เหลือของใบสำคัญแสดงสิทธิอนุพันธ์ลดลงอย่างรวดเร็ว
และทำให้ราคาของใบสำคัญแสดงสิทธิอนุพันธ์ปรับตัวลดลงอย่าง รวดเร็วด้วยเช่นกัน

เหตุการณ์ในข้อ 7 การหยุดซื้อขายหลักทรัพย์อ้างอิง
มีผลทำให้นักลงทุนไม่สามารถซื้อขายใบสำคัญแสดงสิทธิอนุพันธ์นั้นได้ด้วย

เหตุการณ์ในข้อ 8 การชำระบัญชีของบริษัทอ้างอิง
หรือการถูกคำสั่งให้เลิกกิจการหรือพิทักษ์ทรัพย์เด็ดขาด
ใบสำคัญแสดงสิทธิอนุพันธ์นั้นจะถูกยกเลิกไปพร้อมกัน
ทำให้ราคาของใบสำคัญแสดงสิทธิอนุพันธ์จะกลายเป็นศูนย์ในทันที

นักลงทุนควรศึกษาวิธีการดำเนินการของผู้ออกใบสำคัญแสดงสิทธิอนุพันธ์เมื่อเกิดเหตุการณ์ต่าง ๆ
ที่เกี่ยวข้องโดยละเอียด เพื่อประโยชน์ของนักลงทุนเอง
โดยรายละเอียดดังกล่าวแสดงไว้แล้วในข้อกำหนดสิทธิของใบสำคัญแสดงสิทธิอนุพันธ์แต่ละรุ่น

2.6 ความเสี่ยงจากเหตุการณ์ที่ไม่ได้คาดการณ์ล่วงหน้า

เหตุการณ์ที่ไม่ได้คาดการณ์ล่วงหน้า ได้แก่ สภาวะทางการเมือง
ความขัดข้องของระบบการซื้อขายส่วนกลาง ภัยธรรมชาติ
ตลอดจนเหตุการณ์ใดๆที่ก่อให้เกิดผลกระทบต่อการซื้อขาย ทำให้ไม่สามารถส่ง คำสั่งซื้อขาย หรือ
เกิดความล่าช้าในการส่งคำสั่งหรือการชำระราคา หรือเกิดเหตุการณ์อันเป็นอันตราย
ต่อบริษัทผู้ออกหุ้นอ้างอิง หรือ ก่อให้เกิดเหตุขัดข้องอื่นใด
อาจมีผลทำให้นักลงทุนขาดทุนจากการลงทุนในใบสำคัญแสดงสิทธิอนุพันธ์ที่ได้รับผลกระทบดังกล่าว

เหตุการณ์ใดๆที่ก่อให้เกิดผลกระทบในช่วงวันครบกำหนดอายุ ทำให้ไม่สามารถใช้ราคาอ้างอิงใน
วันที่กำหนดไว้ในข้อกำหนดสิทธิ
นักลงทุนต้องศึกษาเงื่อนไขในการกำหนดราคาอ้างอิงจากข้อกำหนดสิทธิของใบสำคัญแสดงสิทธิอนุพันธ์นั้นอย่างละเอียด

2.7 ความเสี่ยงอื่นๆ

ใบสำคัญแสดงสิทธิอนุพันธ์เป็นสัญญาซื้อขายชนิดไม่มีการรับฝากทรัพย์สินเป็นหลักประกัน
ผู้ถือใบสำคัญแสดงสิทธิอนุพันธ์
จึงจัดเป็นเจ้าหนี้ลำดับเดียวกันกับเจ้าหนี้ของบริษัทผู้ออกใบสำคัญแสดงสิทธิอนุพันธ์ประเภทเจ้าหนี้
ไม่มีหลักประกัน ที่มีรายชื่ออยู่ในช่วงที่ใบสำคัญแสดงสิทธิอนุพันธ์นั้นๆ ยังไม่ครบกำหนดอายุ

การลงทุนในใบสำคัญแสดงสิทธิอนุพันธ์
นักลงทุนจะไม่ได้รับสิทธิประโยชน์เทียบเท่าการลงทุนในหุ้นอ้างอิงโดยตรง เช่น
สิทธิในการรับเงินปันผลจากบริษัทที่ออกหุ้นอ้างอิง
สิทธิในการออกเสียงในที่ประชุมสามัญผู้ถือหุ้นของบริษัทที่ออกหุ้นอ้างอิง เป็นต้น รวมทั้ง
ราคาใบสำคัญแสดงสิทธิอนุพันธ์อาจเคลื่อนไหวไม่สัมพันธ์กับราคาหุ้นอ้างอิง โดยตรง
อันเนื่องมาจากปัจจัยต่างๆที่กล่าวมาข้างต้น

ใบสำคัญแสดงสิทธิอนุพันธ์ เป็นผลิตภัณฑ์ทางการเงินชนิดใหม่ในตลาดไทย
ก่อนลงทุนในใบสำคัญแสดงสิทธิอนุพันธ์
นักลงทุนควรศึกษาและรับทราบถึงข้อมูลที่เกี่ยวข้องอย่างละเอียด และตระหนักถึงข้อจำกัดต่าง ๆ
ในการลงทุน เช่น อายุคงเหลือของใบสำคัญแสดงสิทธิอนุพันธ์ที่เหมาะสมกับพฤติกรรมการ
ลงทุนของนักลงทุนแต่ละประเภท รวมทั้งค่าธรรมเนียมการซื้อขาย ค่าธรรมเนียมการใช้สิทธิ
และค่าใช้จ่ายอื่นๆ

เงินสดส่วนต่างจากการใช้สิทธิ หรือ
รายได้จากการใช้สิทธิตามใบสำคัญแสดงสิทธิอนุพันธ์ก่อนหักต้นทุน
ถือเป็นรายได้ที่จะต้องนำไปคำนวณภาษี
และนักลงทุนมีหน้าที่ยื่นเอกสารชำระภาษีตามอัตราและตามระยะเวลาที่กรมสรรพากรกำหนด

3. การบริหารความเสี่ยง

3.1 วัตถุประสงค์ในการออกใบสำคัญแสดงสิทธิอนุพันธ์

วัตถุประสงค์ในการเสนอขายใบสำคัญแสดงสิทธิอนุพันธ์ของบริษัท มีดังนี้

-   เพื่อส่งเสริมผลิตภัณฑ์การเงินใหม่ในตลาดทุน ให้เป็นที่รู้จักของนักลงทุนอย่างกว้างขวาง
    เป็นการช่วยพัฒนาตลาดทุนให้มีความก้าวหน้าทัดเทียมตลาดในภูมิภาค

-   เพื่อกระจายโครงสร้างรายได้ของบริษัทให้มีความหลากหลายมากยิ่งขึ้น

3.2 กลยุทธ์ในการป้องกันความเสี่ยงที่อาจเกิดขึ้น (Hedging Strategy)

หากใบสำคัญแสดงสิทธิอนุพันธ์มีสถานะเป็น In the Money ณ วันครบกำหนดอายุ
ผู้ออกใบสำคัญแสดงสิทธิอนุพันธ์มีหน้าที่ในการชำระเงินส่วนต่างของราคาปิดหุ้นอ้างอิงและราคาใช้สิทธิของใบสำคัญแสดงสิทธิอนุพันธ์
(“ส่วนต่างเงินสด”) หรือส่งมอบหุ้นอ้างอิงให้กับผู้ถือใบสำคัญแสดงสิทธิอนุพันธ์
ตามเงื่อนไขและอัตราใช้สิทธิที่ระบุไว้ในใบสำคัญแสดงสิทธิอนุพันธ์แต่ละรุ่น ดังนั้น
บริษัทจึงได้มีการบริหารความเสี่ยง
โดยการคำนวณจำนวนหุ้นอ้างอิงที่เหมาะสมที่บริษัทต้องทำการซื้อหรือขาย
ยืมหุ้นเพื่อขายชอร์ตหุ้นอ้างอิง โดยใช้สูตรการคำนวณตามหลักการของ Delta Neutral
ซึ่งเป็นสูตรคำนวณที่มีประสิทธิภาพ และอ้างอิงตามหลักสากล
สำหรับตามใบสำคัญแสดงสิทธิอนุพันธ์แต่ละประเภท เพื่อนำผลตอบแทนที่ได้จากการซื้อหรือขาย
หรือขายชอร์ตหุ้นอ้างอิงดังกล่าว
มาชดเชยกับผลขาดทุนอาจเกิดขึ้นจากการออกใบสำคัญแสดงสิทธิอนุพันธ์
เพื่อเป็นการป้องกันความเสี่ยงของบริษัท

นอกจากนี้ บริษัทยังได้รับใบอนุญาตให้ประกอบธุรกิจสัญญาซื้อขายล่วงหน้าซึ่งครอบคลุมการเป็น
ผู้ค้าสัญญาซื้อขายล่วงหน้า ทำให้บริษัทสามารถทำธุรกรรมตราสารอนุพันธ์อื่นๆ เช่น
การลงทุนตราสารอนุพันธ์ในตลาด TFEX การลงทุนในตราสารอนุพันธ์นอกตลาด
ซึ่งเป็นศักยภาพทางธุรกิจของบริษัทที่
ทำให้บริษัทมีทางเลือกที่หลากหลายในการบริหารความเสี่ยงจากการออกใบสำคัญแสดงสิทธิอนุพันธ์
ตัวอย่างเช่น
การเปิดสถานะของตราสารอนุพันธ์อื่นที่ตรงข้ามกับสถานะของใบสำคัญแสดงสิทธิอนุพันธ์ที่ออกโดยบริษัท
และนำผลตอบแทนที่ได้จากการบริหารความเสี่ยงดังกล่าว
มาใช้ในการรองรับการชำระราคาเมื่อใบสำคัญแสดงสิทธิอนุพันธ์ครบกำหนดอายุ

  3.3 บทบาทของผู้บริหารระดับสูงในการกำกับดูแลระบบบริหารความเสี่ยง

บริษัทมีการแต่งตั้งคณะอนุกรรมการด้านตราสารอนุพันธ์ โดยมีหน้าที่ในการควบคุมดูแลส่วนงานต่าง ๆ
ที่เกี่ยวข้องกับการทำธุรกรรมด้านตราสารอนุพันธ์ โดยคณะอนุกรรมการดังกล่าว ประกอบด้วย

1.  คณะผู้บริหาร และผู้ที่ดำรงตำแหน่งสูงสุดในสายงานบัญชี

2.  ที่ปรึกษาคณะอนุกรรมการด้านตราสารอนุพันธ์

3.  ผู้ดำรงตำแหน่งสูงสุดในสายงานบริหารความเสี่ยง

4.  ผู้ดำรงตำแหน่งสูงสุดในสายงานด้านตราสารอนุพันธ์

โดยมีนโยบายในการบริหารความเสี่ยงของบริษัท ได้แก่

1.  กำหนดนโยบายในการบริหารความเสี่ยง

2.  พิจารณาให้มีการควบคุม ติดตาม และประเมินความเสี่ยงของธุรกิจให้อยู่ในระดับที่เหมาะสม

3.  พิจารณาอนุมัติการออกผลิตภัณฑ์ใหม่ โดยพิจารณาลักษณะของผลิตภัณฑ์
    และความเสี่ยงที่เกี่ยวข้อง

4.  อนุมัติวงเงินการซื้อขาย ทบทวนวงเงินการซื้อขาย
    ตลอดจนเงื่อนไขต่างๆที่เกี่ยวข้องกับการซื้อขายหลักทรัพย์ และผลิตภัณฑ์อื่น
    และพิจารณาความเสี่ยงด้านเครดิตของคู่ค้า เช่นการกำหนดประเภทหลักทรัพย์ อัตรามาร์จิ้น
    เป็นต้น

5.  พิจารณา กำหนด ปรับปรุง เงื่อนไข วิธีปฏิบัติงาน เพื่อแก้ไขปัญหาการปฏิบัติงาน

6.  ดูแลควบคุมความเสี่ยงด้านตลาด ความเสี่ยงด้านสภาพคล่อง
    และความเสี่ยงทางการเงินด้านอื่นๆ

  3.4
  การควบคุมดูแลเพื่อมิให้การออกใบสำคัญแสดงสิทธิอนุพันธ์หรือการซื้อขายตราสารอื่นมีผลให้การดำรงฐานะหรือสภาพคล่องไม่เป็นไปตามเกณฑ์ที่เกี่ยวข้อง

บริษัทมีนโยบายในการควบคุมดูแลการดำรงสภาพคล่อง ให้เป็นไปตามเกณฑ์ที่สำนักงานคณะกรรมการ
ก.ล.ต. ประกาศกำหนด คือ
บริษัทจะต้องมีการดำรงอัตราส่วนเงินกองทุนสภาพคล่องสุทธิต่อหนี้สินทั่วไป (NCR) ไม่ต่ำกว่าร้อยละ
7 โดยกำหนดนโยบายภายในของบริษัทในการทำธุรกรรมทั้งทางด้านตราสารอนุพันธ์
ใบสำคัญแสดงสิทธิอนุพันธ์ และอื่นๆ
ซึ่งจะต้องไม่ทำให้อัตราส่วนเงินกองทุนสภาพคล่องสุทธิต่อหนี้สินทั่วไปลดลงต่ำกว่าร้อยละ 60 ทั้งนี้
บริษัทจะมีการทบทวน ตรวจสอบ และพิจารณาธุรกรรมที่เกี่ยวข้องอย่างสม่ำเสมอ
เพื่อมิให้ธุรกรรมนั้นๆ ส่งผลกระทบทางลบต่ออัตราส่วนเงินกองทุนสภาพคล่องสุทธิอย่างมีนัยสำคัญ

4. ประวัติการออกและเสนอขายใบสำคัญแสดงสิทธิอนุพันธ์ ในรอบระยะเวลา 2 ปี

4.1 ใบสำคัญแสดงสิทธิอนุพันธ์ที่ครบกำหนดอายุแล้ว

[TABLE]

หมายเหตุ - ประเภทของใบสำคัญแสดงสิทธิอนุพันธ์ C = คอลวอร์แรนต์ (สิทธิในการซื้อ) P =
พุทวอร์แรนต์ (สิทธิในการขาย)

  - ใบสำคัญแสดงสิทธิอนุพันธ์ทั้งหมด ใช้สิทธิอัตโนมัติ และชำระเป็นเงินสดส่วนต่างสุทธิ

- ข้อมูลสิ้นสุดวันที่ 31 ธันวาคม 2554

2.  ใบสำคัญแสดงสิทธิอนุพันธ์ที่ยังไม่หมดอายุ

  ---------------------------------------------------------------------------------------------------------------------------------------------------------------------------
  ชื่อย่อ       ชื่อเต็ม                                           ประเภท   หุ้นอ้างอิง   ราคาใช้สิทธิ   อัตราใช้สิทธิ     ซื้อขายวันแรก   ซื้อขายวันสุดท้าย   วันครบกำหนดอายุ   จำนวนทั้งหมดที่จดทะเบียนใน
                                                                                (บาท)       (DW:หุ้นสามัญ)                                               SET
                                                                                                                                                      (หน่วย)
  ---------- ----------------------------------------------- -------- --------- ----------- ------------- ------------ -------------- --------------- -----------------------
  BAY08CB    ใบสำคัญแสดงสิทธิอนุพันธ์ในหุ้นสามัญของธนาคารกรุงศรีอยุธยา   C        BAY       25          5:1           7 มิ.ย. 54    10 ก.พ. 55     16 ก.พ. 55      36,000,000
             จำกัด (มหาชน) ออกโดยบริษัทหลักทรัพย์ เอเซีย พลัส จำกัด                                                                                            
             (มหาชน) รุ่น B (ประเภทสิทธิในการซื้อ)                                                                                                          

  CPAL08CA   ใบสำคัญแสดงสิทธิอนุพันธ์ในหุ้นสามัญของบริษัท ซีพี ออลล์ จำกัด  C        CPALL     38          5:1           12 ก.ค. 54   12 ม.ค. 55     18 ม.ค. 55      10,000,000
             (มหาชน) ออกโดยบริษัทหลักทรัพย์ เอเซีย พลัส จำกัด                                                                                                 
             (มหาชน) รุ่น A (ประเภทสิทธิในการซื้อ)                                                                                                          

  TOP08CB    ใบสำคัญแสดงสิทธิอนุพันธ์ในหุ้นสามัญของบริษัท ไทยออยล์ จำกัด  C        TOP       58.8        9.8:1         13 ก.ค. 54   13 ม.ค. 55     19 ม.ค. 55      10,500,000
             (มหาชน) ออกโดยบริษัทหลักทรัพย์ เอเซีย พลัส จำกัด                                                                                                 
             (มหาชน) รุ่น B (ประเภทสิทธิในการซื้อ)                                                                                                          

  SCC08CB    ใบสำคัญแสดงสิทธิอนุพันธ์ในหุ้นสามัญของ บริษัท ปูนซิเมนต์ไทย   C        SCC       250         50:1          18 ต.ค. 54   30 เม.ย. 55    8 พ.ค. 55       17,000,000
             จำกัด (มหาชน) ออกโดย บริษัทหลักทรัพย์ เอเซีย พลัส จำกัด                                                                                           
             (มหาชน) รุ่น B (ประเภทสิทธิในการซื้อ)                                                                                                          

  ADVA08CA   ใบสำคัญแสดงสิทธิอนุพันธ์ในหุ้นสามัญของบริษัท แอดวานซ์ อินโฟร์ C        ADVANC    103         25:1          18 ต.ค. 54   30 เม.ย. 55    8 พ.ค. 55       17,100,000
             เซอร์วิส จำกัด (มหาชน) ออกโดยบริษัทหลักทรัพย์ เอเซีย พลัส                                                                                          
             จำกัด (มหาชน) รุ่น A (ประเภทสิทธิในการซื้อ)                                                                                                     

  PTTG08CA   ใบสำคัญแสดงสิทธิอนุพันธ์ในหุ้นสามัญของบริษัท พีทีที โกลบอล    C        PTTGC     49.125      19.64983:1    15 พ.ย. 54   30 พ.ค. 55     6 มิ.ย. 55       17,700,000
             เคมิคอล จำกัด (มหาชน) ออกโดยบริษัทหลักทรัพย์ เอเซีย พลัส                                                                                          
             จำกัด (มหาชน) รุ่น A (ประเภทสิทธิในการซื้อ)                                                                                                     

  BAY08PA    ใบสำคัญแสดงสิทธิอนุพันธ์ในหุ้นสามัญของธนาคารกรุงศรีอยุธยา   P        BAY       30          10:1          18 พ.ย. 54   10 ก.พ. 55     16 ก.พ. 55      18,700,000
             จำกัด (มหาชน) ออกโดยบริษัทหลักทรัพย์ เอเซีย พลัส จำกัด                                                                                            
             (มหาชน) รุ่น A (ประเภทสิทธิในการขาย)                                                                                                         

  BBL08CA    ใบสำคัญแสดงสิทธิอนุพันธ์ในหุ้นสามัญของธนาคารกรุงเทพ จำกัด  C        BBL       115.5       40:1          18 พ.ย. 54   30 พ.ค. 55     6 มิ.ย. 55       20,000,000
             (มหาชน) ออกโดยบริษัทหลักทรัพย์ เอเซีย พลัส จำกัด                                                                                                 
             (มหาชน) รุ่น A (ประเภทสิทธิในการซื้อ)                                                                                                          

                                                                                                                                                      

                                                                                                                                                      

  BCP08CA    ใบสำคัญแสดงสิทธิอนุพันธ์ในหุ้นสามัญของ บริษัท              C        BCP       13.326      4.79339:1     18 พ.ย. 54   30 พ.ค. 55     6 มิ.ย. 55       19,900,000
             บางจากปิโตรเลียม จำกัด (มหาชน) ออกโดยบริษัทหลักทรัพย์                                                                                            
             เอเซีย พลัส จำกัด (มหาชน) รุ่น A (ประเภทสิทธิในการซื้อ)                                                                                           

  BEC08CA    ใบสำคัญแสดงสิทธิอนุพันธ์ในหุ้นสามัญของบริษัท บีอีซี เวิลด์ จำกัด C        BEC       30          10:1          18 พ.ย. 54   31 พ.ค. 55     7 มิ.ย. 55       18,600,000
             (มหาชน) ออกโดยบริษัทหลักทรัพย์ เอเซีย พลัส จำกัด                                                                                                 
             (มหาชน) รุ่น A (ประเภทสิทธิในการซื้อ)                                                                                                          

  BIGC08CA   ใบสำคัญแสดงสิทธิอนุพันธ์ในหุ้นสามัญของบริษัท บิ๊กซี           C        BIGC      83          30:1          18 พ.ย. 54   31 พ.ค. 55     7 มิ.ย. 55       19,500,000
             ซูเปอร์เซ็นเตอร์ จำกัด (มหาชน) ออกโดยบริษัทหลักทรัพย์                                                                                              
             เอเซีย พลัส จำกัด (มหาชน) รุ่น A (ประเภทสิทธิในการซื้อ)                                                                                           

  BANP08CB   ใบสำคัญแสดงสิทธิอนุพันธ์ในหุ้นสามัญของบริษัท บ้านปู จำกัด     C        BANPU     497.466     149.23986:1   28 พ.ย. 54   27 มิ.ย. 55     3 ก.ค. 55       18,600,000
             (มหาชน) ออกโดยบริษัทหลักทรัพย์ เอเซีย พลัส จำกัด                                                                                                 
             (มหาชน) รุ่น B (ประเภทสิทธิในการซื้อ)                                                                                                          

                                                                                                                                                      

                                                                                                                                                      

  DTAC08CC   ใบสำคัญแสดงสิทธิอนุพันธ์ในหุ้นสามัญของบริษัท โทเทิ่ล แอ็คเซ็ส  C        DTAC      51.216      12.19432:1    28 พ.ย. 54   27 มิ.ย. 55     3 ก.ค. 55       17,400,000
             คอมมูนิเคชั่น จำกัด (มหาชน) ออกโดย บริษัทหลักทรัพย์ เอเซีย                                                                                          
             พลัส จำกัด (มหาชน) รุ่น C (ประเภทสิทธิในการซื้อ)                                                                                                 

  KBAN08CB   ใบสำคัญแสดงสิทธิอนุพันธ์ในหุ้นสามัญของธนาคารกสิกรไทย จำกัด C        KBANK     100         30:1          28 พ.ย. 54   28 มิ.ย. 55     4 ก.ค. 55       17,400,000
             (มหาชน) ออกโดยบริษัทหลักทรัพย์ เอเซีย พลัส จำกัด                                                                                                 
             (มหาชน) รุ่น B (ประเภทสิทธิในการซื้อ)                                                                                                          

  BANP08PA   ใบสำคัญแสดงสิทธิอนุพันธ์ในหุ้นสามัญของบริษัท บ้านปู จำกัด     P        BANPU     718.341     198.98649:1   29 พ.ย. 54   27 มิ.ย. 55     3 ก.ค. 55       19,700,000
             (มหาชน) ออกโดยบริษัทหลักทรัพย์ เอเซีย พลัส จำกัด                                                                                                 
             (มหาชน) รุ่น A (ประเภทสิทธิในการขาย)                                                                                                         

  AOT08CA    ใบสำคัญแสดงสิทธิอนุพันธ์ในหุ้นสามัญของบริษัท ท่าอากาศยานไทย C        AOT       31.198      9.82609:1     29 พ.ย. 54   28 มิ.ย. 55     4 ก.ค. 55       20,000,000
             จำกัด (มหาชน) ออกโดย บริษัทหลักทรัพย์ เอเซีย พลัส จำกัด                                                                                           
             (มหาชน) รุ่น A (ประเภทสิทธิในการซื้อ)                                                                                                          

                                                                                                                                                      

                                                                                                                                                      

  CPN08CA    ใบสำคัญแสดงสิทธิอนุพันธ์ในหุ้นสามัญของบริษัท เซ็นทรัลพัฒนา    C        CPN       26.75       8:1           29 พ.ย. 54   29 มิ.ย. 55     5 ก.ค. 55       20,000,000
             จำกัด (มหาชน) ออกโดยบริษัทหลักทรัพย์ เอเซีย พลัส จำกัด                                                                                            
             (มหาชน) รุ่น A (ประเภทสิทธิในการซื้อ)                                                                                                          

  HMPR08CA   ใบสำคัญแสดงสิทธิอนุพันธ์ในหุ้นสามัญของบริษัท โฮม โปรดักส์    C        HMPRO     7.4         2:1           29 พ.ย. 54   29 มิ.ย. 55     5 ก.ค. 55       16,400,000
             เซ็นเตอร์ จำกัด (มหาชน) ออกโดยบริษัทหลักทรัพย์ เอเซีย                                                                                             
             พลัส จำกัด (มหาชน) รุ่น A (ประเภทสิทธิในการซื้อ)                                                                                                 

  BGH08CA    ใบสำคัญแสดงสิทธิอนุพันธ์ในหุ้นสามัญของบริษัท               C        BGH       55          15:1          29 พ.ย. 54   29 มิ.ย. 55     5 ก.ค. 55       17,700,000
             กรุงเทพดุสิตเวชการ จำกัด (มหาชน) ออกโดย บริษัทหลักทรัพย์                                                                                          
             เอเซีย พลัส จำกัด (มหาชน) รุ่น A (ประเภทสิทธิในการซื้อ)                                                                                           

  IVL08CC    ใบสำคัญแสดงสิทธิอนุพันธ์ในหุ้นสามัญของบริษัท อินโดรามา      C        IVL       24.4        8:1           16 ธ.ค. 54   23 เม.ย. 55    27 เม.ย. 55     20,000,000
             เวนเจอร์ส จำกัด (มหาชน) ออกโดยบริษัทหลักทรัพย์ เอเซีย                                                                                            
             พลัส จำกัด (มหาชน) รุ่น C (ประเภทสิทธิในการซื้อ)                                                                                                 

  TUF08CC    ใบสำคัญแสดงสิทธิอนุพันธ์ใน หุ้นสามัญของ บริษัท ไทยยูเนียน    C        TUF       46.559      9.90614:1     16 ธ.ค. 54   23 เม.ย. 55    27 เม.ย. 55     18,200,000
             โฟรเซ่น โปรดักส์ จำกัด (มหาชน) ออกโดย บริษัทหลักทรัพย์                                                                                            
             เอเซีย พลัส จำกัด (มหาชน) รุ่น C (ประเภทสิทธิในการซื้อ)                                                                                           

  SCB08CC    ใบสำคัญแสดงสิทธิอนุพันธ์ในหุ้นสามัญของธนาคารไทยพาณิชย์     C        SCB       88          20:1          16 ธ.ค. 54   23 เม.ย. 55    27 เม.ย. 55     18,400,000
             จำกัด (มหาชน) ออกโดย บริษัทหลักทรัพย์ เอเซีย พลัส จำกัด                                                                                           
             (มหาชน) รุ่น C (ประเภทสิทธิในการซื้อ)                                                                                                          

  PTTE08CB   ใบสำคัญแสดงสิทธิอนุพันธ์ในหุ้นสามัญของบริษัท ปตท.          C        PTTEP     127.968     29.53109:1    16 ธ.ค. 54   24 เม.ย. 55    30 เม.ย. 55     16,800,000
             สำรวจและผลิตปิโตรเลียม จำกัด (มหาชน) ออกโดย                                                                                                  
             บริษัทหลักทรัพย์ เอเซีย พลัส จำกัด (มหาชน) รุ่น B                                                                                                  
             (ประเภทสิทธิในการซื้อ)                                                                                                                       

  PTT08CC    ใบสำคัญแสดงสิทธิอนุพันธ์ในหุ้นสามัญของ บริษัท ปตท. จำกัด    C        PTT       235.397     73.56164:1    16 ธ.ค. 54   24 เม.ย. 55    30 เม.ย. 55     20,100,000
             (มหาชน) ออกโดยบริษัทหลักทรัพย์ เอเซีย พลัส จำกัด                                                                                                 
             (มหาชน) รุ่น C (ประเภทสิทธิในการซื้อ)                                                                                                          

                                                                                                                                                      

                                                                                                                                                      

  ESSO08CB   ใบสำคัญแสดงสิทธิอนุพันธ์ในหุ้นสามัญของบริษัท เอสโซ่         C        ESSO      7.4         2:1           16 ธ.ค. 54   25 เม.ย. 55    2 พ.ค. 55       19,700,000
             (ประเทศไทย) จำกัด (มหาชน) ออกโดยบริษัทหลักทรัพย์                                                                                               
             เอเซีย พลัส จำกัด (มหาชน) รุ่น B (ประเภทสิทธิในการซื้อ)                                                                                           

  CPF08CD    ใบสำคัญแสดงสิทธิอนุพันธ์ในหุ้นสามัญของบริษัท               C        CPF       25          5:1           16 ธ.ค. 54   25 เม.ย. 55    2 พ.ค. 55       16,700,000
             เจริญโภคภัณฑ์อาหาร จำกัด (มหาชน) ออกโดยบริษัทหลักทรัพย์                                                                                           
             เอเซีย พลัส จำกัด (มหาชน) รุ่น D (ประเภทสิทธิในการซื้อ)                                                                                           

  BAY08CC    ใบสำคัญแสดงสิทธิอนุพันธ์ในหุ้นสามัญของธนาคารกรุงศรีอยุธยา   C        BAY       15.7        5:1           20 ธ.ค. 54   11 มิ.ย. 55     15 มิ.ย. 55      20,000,000
             จำกัด (มหาชน) ออกโดย บริษัทหลักทรัพย์ เอเซีย พลัส จำกัด                                                                                           
             (มหาชน) รุ่น C (ประเภทสิทธิในการซื้อ)                                                                                                          

  SCB08PA    ใบสำคัญแสดงสิทธิอนุพันธ์ในหุ้นสามัญของธนาคารไทยพาณิชย์     P        SCB       125         25:1          21 ธ.ค. 54   23 เม.ย. 55    27 เม.ย. 55     17,600,000
             จำกัด (มหาชน) ออกโดย บริษัทหลักทรัพย์ เอเซีย พลัส จำกัด                                                                                           
             (มหาชน) รุ่น A (ประเภทสิทธิในการขาย)                                                                                                         

  PTT08PA    ใบสำคัญแสดงสิทธิอนุพันธ์ในหุ้นสามัญของบริษัท ปตท. จำกัด     P        PTT       353.096     78.46575:1    21 ธ.ค. 54   24 เม.ย. 55    30 เม.ย. 55     17,900,000
             (มหาชน) ออกโดยบริษัทหลักทรัพย์ เอเซีย พลัส จำกัด                                                                                                 
             (มหาชน) รุ่น A (ประเภทสิทธิในการขาย)                                                                                                         

  TPIP08CA   ใบสำคัญแสดงสิทธิอนุพันธ์ในหุ้นสามัญของบริษัท ทีพีไอ โพลีน     C        TPIPL     10.695      3.96129:1     21 ธ.ค. 54   26 เม.ย. 55    3 พ.ค. 55       20,000,000
             จำกัด (มหาชน) ออกโดย บริษัทหลักทรัพย์ เอเซีย พลัส จำกัด                                                                                           
             (มหาชน) รุ่น A (ประเภทสิทธิในการซื้อ)                                                                                                          
  ---------------------------------------------------------------------------------------------------------------------------------------------------------------------------

หมายเหตุ - ประเภทของใบสำคัญแสดงสิทธิอนุพันธ์ C = คอลวอร์แรนต์ (สิทธิในการซื้อ) P =
พุทวอร์แรนต์ (สิทธิในการขาย)

- ใบสำคัญแสดงสิทธิอนุพันธ์ทั้งหมด ใช้สิทธิอัตโนมัติ และชำระเป็นเงินสดส่วนต่างสุทธิ

- ข้อมูลสิ้นสุดวันที่ 31 ธันวาคม 2554

4.3 ประวัติการผิดนัดชำระหนี้

- ไม่มี –

5. ความขัดแย้งทางผลประโยชน์จากการออกใบสำคัญแสดงสิทธิอนุพันธ์

  บริษัทมีการประกอบธุรกิจที่มีความหลากหลาย
  ซึ่งอาจก่อให้เกิดความขัดแย้งทางผลประโยชน์จากการออกใบสำคัญแสดงสิทธิอนุพันธ์ และ/หรือ
  จากการประกอบธุรกิจหรือทำหน้าที่อื่นของบริษัทและบริษัท ที่เกี่ยวข้อง เช่น
  การให้บริการแนะนำการลงทุน การเป็นที่ปรึกษาทางการเงิน และการลงทุนของบริษัท
  และบริษัทที่เกี่ยวข้อง
  บริษัทจึงได้มีการดำเนินการเพื่อสร้างความเท่าเทียมกันของลูกค้าและการลงทุนของบริษัท โดย

1.  การแยกหน่วยงานที่ดำเนินการด้านการออกใบสำคัญแสดงสิทธิอนุพันธ์ต่างหากจากหน่วยงานอื่นๆ
    ของบริษัท

2.  การป้องกันการล่วงรู้ข้อมูลภายใน โดยการถือเอาหน่วยงานต่างๆ ของบริษัท เช่น
    หน่วยงานที่ให้บริการแนะนำการลงทุน การเป็นที่ปรึกษาทางการเงิน และการลงทุนของบริษัท
    และบริษัทที่เกี่ยวข้องเสมือนลูกค้าของบริษัทและนักลงทุนทั่วไป ซึ่งจะได้รับข้อมูลต่างๆ
    รวมทั้งบทวิเคราะห์หลักทรัพย์อย่างเท่าเทียมกัน

3.  การประชุมคณะอนุกรรมการด้านตราสารอนุพันธ์ เพื่อทบทวน หารือ
    และกำหนดแนวทางในการประกอบธุรกิจ และผลจากการประกอบธุรกิจ
    เพื่อมิให้เกิดความขัดแย้งทางผลประโยชน์ของการออกใบสำคัญ แสดงสิทธิอนุพันธ์
    ต่อการประกอบธุรกิจอื่นๆของบริษัทและบริษัทที่เกี่ยวข้อง

    2.  ผู้ค้ำประกันการชำระหนี้ตามใบสำคัญแสดงสิทธิอนุพันธ์
        และผู้ที่เป็นคู่สัญญาบริหารความเสี่ยงของบริษัทที่ออกใบสำคัญแสดงสิทธิอนุพันธ์

- ไม่มี -

3.  รายละเอียดกรณีมีการเสนอขายใบสำคัญแสดงสิทธิอนุพันธ์ที่มีประกันเต็มจำนวนหรือที่มีประกันบางส่วน

- ไม่มี -

ข้อมูลเกี่ยวกับหลักทรัพย์อ้างอิง

หลักทรัพย์อ้างอิงของใบสำคัญแสดงสิทธิอนุพันธ์ ได้แก่ หุ้นสามัญที่เป็นองค์ประกอบของดัชนีหลักทรัพย์
SET50 โดยหุ้นสามัญนั้นยังใช้คำนวณในดัชนี SET50 ณ
วันที่บริษัทออกและเสนอขายใบสำคัญแสดงสิทธิอนุพันธ์
โดยบริษัทคัดเลือกจากมุมมองและแนวโน้มของหลักทรัพย์ สภาพคล่อง และปัจจัยอื่นๆที่เกี่ยวข้อง
ตลอดจนความต้องการของตลาด เพื่อให้เหมาะสมกับกลยุทธ์การลงทุนต่าง ๆ ของนักลงทุน
และตอบสนองต่อความต้องการของนักลงทุน

โดยมีรายชื่อบริษัทผู้ออกหลักทรัพย์อ้างอิงสำหรับใบสำคัญแสดงสิทธิอนุพันธ์ที่ยังไม่หมดอายุ ดังนี้

  ------- ------------------------------------ -----------------------------------
  ลำดับที่   ชื่อบริษัทผู้ออกหลักทรัพย์อ้างอิง               เว็บไซต์ของบริษัทผู้ออกหลักทรัพย์อ้างอิง
          สำหรับใบสำคัญแสดงสิทธิอนุพันธ์ที่ยังไม่หมดอายุ   
          ณ วันที่ 31 ธันวาคม 2554                 

  1       บริษัท แอดวานซ์ อินโฟร์ เซอร์วิส จำกัด       http://www.ais.co.th
          (มหาชน)                              

  2       บริษัท ท่าอากาศยานไทย จำกัด (มหาชน)      http://www.airportthai.co.th

  3       บริษัท บ้านปู จำกัด (มหาชน)               http://www.banpu.com/

  4       ธนาคารกรุงศรีอยุธยา จำกัด (มหาชน)        http://www.krungsri.com/

  5       ธนาคารกรุงเทพ จำกัด (มหาชน)            http://www.bangkokbank.com/

  6       บริษัท บางจากปิโตรเลียม จำกัด (มหาชน)     http://www.bangchak.co.th/

  7       บริษัท บีอีซี เวิลด์ จำกัด (มหาชน)           http://www.becworld.com/

  8       บริษัท กรุงเทพดุสิตเวชการ จำกัด(มหาชน)     http://www.bangkokhospital.com/

  9       บริษัท บิ๊กซี ซูเปอร์เซ็นเตอร์ จำกัด (มหาชน)   http://www.bigc.co.th/

  10      บริษัท ซีพี ออลล์ จำกัด (มหาชน)            http://www.cpall.co.th/

  11      บริษัท เจริญโภคภัณฑ์อาหาร จำกัด (มหาชน)    http://www.cpfworldwide.com/

  12      บริษัท เซ็นทรัลพัฒนา จำกัด (มหาชน)         http://www.cpn.co.th/

  13      บริษัท โทเทิ่ล แอ็คเซ็ส คอมมูนิเคชั่น จำกัด     http://www.dtac.co.th/
          (มหาชน)                              

  14      บริษัท เอสโซ่ (ประเทศไทย) จำกัด (มหาชน)  http://www.esso.co.th/

  15      บริษัท โฮม โปรดักส์ เซ็นเตอร์ จำกัด (มหาชน) http://www.homepro.co.th/

  16      บริษัท อินโดรามา เวนเจอร์ส จำกัด (มหาชน)  http://www.indoramaventures.com/

  17      ธนาคารกสิกรไทย จำกัด (มหาชน)           http://www.kasikornbankgroup.com/

  18      บริษัท ปตท. จำกัด (มหาชน)               http://www.pttplc.com/

  19      บริษัท ปตท. สำรวจและผลิตปิโตรเลียม จำกัด   http://www.pttep.com/
          (มหาชน)                              

  20      บริษัท พีทีที โกลบอล เคมิคอล จำกัด (มหาชน)  http://www.pttgcgroup.com/

  21      ธนาคารไทยพาณิชย์ จำกัด (มหาชน)          http://www.scb.co.th/

  22      บริษัท ปูนซิเมนต์ไทย จำกัด(มหาชน)          http://www.scg.co.th/

  23      บริษัท ไทยออยล์ จำกัด (มหาชน)            http://www.thaioilgroup.com/

  24      บริษัท ทีพีไอ โพลีน จำกัด (มหาชน)          http://www.tpipolene.co.th/

  25      บริษัท ไทยยูเนียน โฟรเซ่น โปรดักส์ จำกัด     http://www.thaiuniongroup.com/
          (มหาชน)                              
  ------- ------------------------------------ -----------------------------------

นักลงทุนสามารถศึกษาข้อมูลของหลักทรัพย์อ้างอิงได้จากเว็บไซต์บริษัทผู้ออกหลักทรัพย์อ้างอิง
และรายงานประจำปี
ตลอดจนงบการเงินและผลการดำเนินงานที่บริษัทอ้างอิงได้เปิดเผยต่อประชาชนทั่วไป
ผ่านทางเว็บไซต์สำนักงานคณะกรรมการ ก.ล.ต. www.sec.or.th หรือ เว็บไซต์ตลาดหลักทรัพย์
www.set.or.th